**Akcionárska dohoda**

uzavretá podľa príslušných ustanovení zákona č. 513/1991 Zb. Obchodný zákonník

1. **Strany zmluvy**
2. **Predmet Dohody**
   1. Predmetom tejto Dohody je úprava spôsobu výkonu práv a povinností strán ako každého z akcionárov Spoločnosti po dobu účinnosti tejto Dohody.
3. **Účel Dohody**
   1. Cieľom strán je prostredníctvom tejto Dohody napomôcť k tomu, aby Spoločnosť mohla v maximálnej možnej miere dosahovať svoje podnikateľské ciele, a to realizáciu a predaj RoboTTa, ktorého popis tvorí Prílohu 1 tejto Dohody.
4. **Akcionárska štruktúra pred uskutočnením transakcie**

|  |  |
| --- | --- |
| Akcionár: | Počet kmeňových akcií |
| Ján Kováč | 1000 ks |
| Peter Malý | 1000 ks |

1. **Akcionárska štruktúra po uskutočnení transakcie (pred opciou)**

|  |  |  |  |  |
| --- | --- | --- | --- | --- |
| Akcionár: | Počet akcií „A“ | Počet akcií „B“ | % akcií „B“ | % všetkých akcií |
| Ján Kováč | 1000 ks | 2500 | 25% | 29,17% |
| Peter Malý | 1000 ks | 1500 | 15% | 20,83% |
| Bonaparte |  | 5100 | 51% | 42,5 % |
| Cézar |  | 900 | 9% | 7,5% |
| Spolu | 2000 | 10000 | 100% | 100% |

1. **Dividendová politika**
   1. Strany sa zaväzujú, že budú na Valných zhromaždeniach Spoločnosti, ktoré budú mať na programe okrem iného aj rozhodovanie o využití zisku Spoločnosti, hlasovať spôsobom, ktorý bol dohodnutý a schválený na Stretnutí Strán za podmienok stanovených touto Dohodou. V prípade, že pre dané obdobie nebude existovať dohoda v zmysle tohto ustanovenia, budú Strany hlasovať spôsobom, ktorý umožní výplatu podielu na zisku akcionárom vo výške minimálne 50% zisku bežného obdobia.
2. **Zákaz prevodu akcií a Vzájomné predkupné práva**
   1. Prevoditeľnosť akcií Spoločnosti na tretie osoby je vylúčená na dobu 4 rokov od účinnosti tejto Dohody.
   2. V prípade, že ktorákoľvek strana má v úmysle predať svoje akcie Spoločnosti alebo ich časť tretej osobe, po uplynutí lehoty uvedenej v bode 7.1. tejto Dohody je túto skutočnosť povinná bez zbytočného odkladu oznámiť druhej Strane s tým, že v tomto oznámení uvedie aspoň:

a) počet akcií, ktoré zamýšľa predať,

b) presnú identifikáciu navrhovaného kupujúceho.

* 1. Akonáhle dôjde k doručeniu oznámenia o zamýšľanom predaji druhej Strane a tá prejaví záujem o kúpu ponúkaných akcií, a to najneskôr v lehote 15 dní odo dňa doručenia oznámenia, je oprávnená kúpiť ponúkané akcie za rovnakých podmienok, aké boli ponúknuté treťou osobou na ich kúpu.

1. **Správa a riadenie spoločnosti** 
   1. Strany sa zaväzujú vykonávať svoje hlasovacie práva k akciám spoločnosti tak, aby:
      1. predstavenstvo Spoločnosti bolo zložené zo štyroch členov, z toho dvaja členovia predstavenstva Spoločnosti boli zvolení z osôb navrhnutých akcionárom Bonaparte alebo Cézarom, ibaže takejto voľbe bránia prekážky a obmedzenia vyplývajúce z platných právnych predpisov, pokiaľ výkonu funkcie bránia prekážky a obmedzenia vyplývajúce z platných právnych predpisov je akcionár Bonaparte alebo Cézar povinný navrhnúť a predložiť Spoločnosti k voľbe nového člena predstavenstva, ktorý naplňuje pre výkon funkcie všetky zákonom požadované požiadavky.
      2. jeden člen predstavenstva Spoločnosti bol zvolený z osôb navrhnutých akcionárom Jánom Kováčom, a jeden člen predstavenstva Spoločnosti bol zvolený z osôb navrhnutých akcionárom Petrom Malým, ibaže takejto voľbe bránia prekážky a obmedzenia vyplývajúce z platných právnych predpisov
   2. V prípade, že člen predstavenstva Spoločnosti bude svoju funkciu vykonávať spôsobom, ktorý bude v rozpore s touto Dohodou, záveru Strán prijatých na Stretnutí strán, alebo nebude rešpektovať odporúčania či návrhy, ktoré mu boli predložené niektorou zo Strán v súlade s touto Dohodou, je ktorákoľvek zo strán oprávnená požadovať odvolanie takého člena z predstavenstva Spoločnosti.
2. **Sankcie za porušenie Dohody**
3. **Exitové mechanismy a riešenie patovej situácie**
4. **Platnosť a účinnosť dohody**
   1. Tato Dohoda nadobúda platnosť dňom podpisu strán a účinnosť dňom splnenia všetkých podmienok obsiahnutých v Prílohe 2 tejto Dohody.
   2. Táto Dohoda sa uzatvára na dobu neurčitú.
5. **Záverečné ustanovenia**
   1. Táto Dohoda, ako aj všetky právne vzťahy z nej vyplývajúce, sa riadia právnym poriadkom Slovenskej republiky. Všetky spory vznikajúce z tejto Dohody a v súvislosti s ňou budú rozhodované s konečnou platnosťou všeobecnými súdmi Slovenskej republiky.

## Každá zmena tejto Dohody môže byť vykonaná výlučne písomnou formou.

## Strany prehlasujú, že táto Dohoda bola spísaná podľa skutočnej slobodnej vôle, určite, vážne a zrozumiteľne. Súčasne strany potvrdzujú, že si Dohodu prečítali, súhlasí s jej obsahom, čo potvrdzujú svojimi podpismi.